Návrh nariadenie rady, ktorým sa mení a dopĺňa nariadenie rady (ES) č. 834/2007 o ekologickej výrobe a označovaní ekologických produktov /* KOM/2008/0314 v konečnom znení - CNS 2008/0097 */





[pic] | KOMISIA EURÓPSKYCH SPOLOČENSTIEV | Brusel, 23.5.2008 KOM(2008) 314 v konečnom znení 2008/0097 (CNS) Návrh NARIADENIE RADY, ktorým sa mení a dopĺňa nariadenie Rady (ES) č. 834/2007 o ekologickej výrobe a označovaní ekologických produktov (predložená Komisiou) DÔVODOVÁ SPRÁVA 1. KONTEXT NÁVRHU Nariadenie Rady (ES) č. 834/2007 o ekologickej výrobe a označovaní ekologických produktov sa bude uplatňovať od 1. januára 2009. Od uvedeného dňa bude podľa článku 24 ods. 1 písm. b) uvedeného nariadenia povinné používanie loga EÚ na balených ekologických produktoch. Pred týmto dňom nie je používanie loga Spoločenstva povinné. Účelom tohto nariadenia je odložiť povinné používanie loga EÚ počas navrhovania nového loga. Týmto zdržaním sa umožní predísť: - pomýleniu spotrebiteľov tým, že sa logá EÚ zmenia v krátkom čase a - vytvoreniu dodatočného finančného zaťaženia hospodárskych subjektov, ktorí by v krátkom čase museli zmeniť svoje obaly a výtlačky. Dôvody návrhu: Navrhnutie nového loga EÚ je nevyhnutné, keďže sa ukázalo, že súčasné logo EÚ pre ekologické produkty v súlade s prílohou V nariadenia Rady (EHS) č. 2092/91 sa dá ľahko zameniť s inými logami, ako sú logá EÚ pre akostné výrobky (CHOP, CHZO, a ZTŠ) podľa nariadení Komisie (ES) č. 1898/2006 a (ES) č. 1216/2007. Pre vnímanie spotrebiteľov je dôležité zabezpečiť informatívne označovanie osobitým a príťažlivým logom EÚ, ktoré symbolizuje ekologickú výrobu a jasne identifikuje príslušné produkty. Aby široká verejnosť prijala nové logo EÚ, mala by sa zahrnúť do procesu navrhovania. Uskutoční sa to formou verejnej súťaže počas kampane na podporu ekologického poľnohospodárstva, ktorá sa začne v júli 2008. Táto kampaň je rozvrhnutá na tri roky a tento časový rámec sa môže využiť na zorganizovanie verejnej súťaže prostredníctvom internetu na úrovni EÚ a následný rozhodovací proces. Z toho vyplýva odloženie povinného používania loga EÚ do polovice roku 2010. 2. KONZULTÁCIE SO ZAINTERESOVANÝMI STRANAMI A HODNOTENIE VPLYVU V prvej fáze sa uskutočnilo viacero diskusií s členskými štátmi a zainteresovanými stranami o prepracovaní loga. Z nich vyplynula potreba zahrnúť do konzultácií širokú verejnosť a vyhnúť sa podľa možnosti textovým prvkom v logu. 3. PRÁVNE ZLOžKY V článku 42 nariadenia (ES) č. 834/2007 sa dopĺňa odsek, v ktorom sa stanovuje, že článok 24 ods. 1 písm. b) a c) uvedeného nariadenia sa uplatňuje od 1. júla 2010. Právny základ: Článok 37 ods. 2 Zmluvy o založení Európskeho spoločenstva. Návrh je v súlade so zásadou proporcionality. 4. INÉ Návrh nemá žiadny vplyv ani dôsledok na rozpočet Spoločenstva. Návrh je výstižný a prispel by k prehľadnosti celého európskeho odvetvia ekologickej výroby. 2008/0097 (CNS) Návrh NARIADENIE RADY, ktorým sa mení a dopĺňa nariadenie Rady (ES) č. 834/2007 o ekologickej výrobe a označovaní ekologických produktov RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 37 ods. 2, so zreteľom na návrh Komisie, so zreteľom na stanovisko Európskeho parlamentu[1], keďže: 1. Nariadením (ES) č. 834/2007[2] sa zaviedli pravidlá povinného označovania, ktoré sa má používať na ekologických produktoch a ktoré od 1. januára 2009 zahŕňa používanie loga Spoločenstva na balených potravinách v súlade s článkom 24 ods. 1 písm. b) uvedeného nariadenia. 2. Ukázalo sa, že súčasné logo Spoločenstva podľa prílohy V nariadenia Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín[3] zmeneného a doplneného nariadením Komisie (ES) č. 331/2000[4] by sa mohlo zameniť s inými existujúcimi logami chránených zemepisných označení a chránených označení pôvodu podľa nariadenia Komisie (ES) č. 1898/2006 zo 14. decembra 2006, ktorým sa ustanovujú podrobné pravidlá implementácie nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín[5], a logom zaručených tradičných špecialít vymedzeným v nariadení Komisie (ES) č. 1216/2007 z 18. októbra 2007, ktorým sa ustanovujú podrobné pravidlá implementácie nariadenia Rady (ES) č. 509/2006 o zaručených tradičných špecialitách z poľnohospodárskych výrobkov a potravín[6]. 3. Pre vnímanie spotrebiteľov je dôležité zabezpečiť informatívne označovanie osobitým a príťažlivým logom Spoločenstva, ktoré symbolizuje ekologickú výrobu a jasne identifikuje príslušné produkty. Navrhnutie takéhoto loga Spoločenstva a oboznámenie verejnosti s jeho dizajnom si vyžaduje určité časové obdobie. 4. Aby sa predišlo zbytočnému finančnému a organizačnému zaťaženiu hospodárskych subjektov, povinné používanie loga Spoločenstva by sa malo odložiť o čas potrebný na navrhnutie nového loga Spoločenstva. Týmto rozhodnutím sa nebráni hospodárskym subjektom v dobrovoľnom používaní súčasného loga vymedzeného v prílohe V k nariadeniu Rady (EHS) č. 2092/91. 5. Nariadenie (ES) č. 834/2007 by sa preto malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 V článku 42 nariadenia (ES) č. 834/2007 sa vkladá tento štvrtý odsek: „Článok 24 ods. 1 písm. b) a c) sa však uplatňuje od 1. júla 2010.“ Článok 2 Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Stanovisko z XXX. 2008 (zatiaľ neuverejnené v úradnom vestníku). [2] Ú. v. EÚ L 189, 20.7.2007, s. 1. [3] Ú. v. ES L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 123/2008 (Ú. v. EÚ L 38, 13.2.2008, s. 3). [4] Ú. v. ES L 48, 19.2.2000, s. 1. [5] Ú. v. EÚ L 369, 23.12.2006, s. 1. [6] Ú. v. EÚ L 275, 19.10.2007, s. 3.